REGOLAMENT TAL-KUMMISSJONI (KE) Nru 1833/94
tas-26 ta' Lulju 1994
li jirregola r-Regolament (KEE) Nru 3130/78 li jiddetermina ċentri ta' intervent għaż-żejt taż-żebbuġa
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill Nru 136/66/KEE tat-22 ta' Septembru 1966 fuq it-twaqqif ta' organizzazzjoni komuni tas-suq fiż-żjut u xaħmijiet[1], kif l-aħħar emendat bir-Regolament (KE) Nru 3179/93[2], u partikolarment Artikolu 12(4) tiegħu,
Wara li kkunsidrat ir-Regolament tal-Kunsill (KEE) Nru 2754/78 tat-23 ta' Novembru 1978 fuq l-intervent fis-settur taż-żejt taż-żebbuġa[3], kif emendat bir-Regolament (KEE) Nru 2203/90[4],
Billi r-Regolament (KEE) Nru 2754/78 jistabbilixxi il-kriterji applikabbli għad-determinazzjoni ta' ċentri ta' intervent għaż-żejt taż-żebbuġa; billi, b'ħarsien ta' dawk il-kriterji u, biex jittejjeb il-funzjonament tal-intervent fil-Ġreċja, għandha tkun emendata d-distribuzzjoni taċ-ċentri ta' intervent f'dak il-pajjiż;
Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta' Ġestjoni għaż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
Iċ-ċentri ta' intervent għaż-żejt taż-żebbuġa taħt l-intestatura Greċja fl-Anness tar-Regolament tal-Kummissjoni (KEE) Nru 3130/78[5] huma b'dan mibdula biċ-ċentri ta' intervent fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jgħodd mill-1 ta' Lulju 1994.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul f'Brussel, fis-26 ta' Lulju 1994.